
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 763 

28 Αυγούστου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΗΣ ΣΤΕΝΟΣ» και 
κύρωση του οργανισμού αυτού. 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποζημίωση υπαλλήλων Ο.Τ.Α. που τους έχουν ανατε¬ 
θεί καθήκοντα γραμματέα συμβουλίων περιοχής . 

Καθορισμός αποζημίωσης του Προέδρου, των μελών, 
του εισηγητή και γραμματέα Διοικητικού Συμβου¬ 
λίου Οργανισμού Αποχετεύσεως Περιοχής Θεσσα¬ 
λονίκης (Ο.Α.Θ.) Α.Ε . 

Καθορισμός επιδόματος αλλοδαπής μόνιμου υπαλλή¬ 
λου του Κλάδου ΠΕΙ του Ολυμπιακού Αθλητικού 
Κέντρου Αθηνών «Σπύρος Λούης» που εποπτεύεται 
από την Γεν. Γραμματεία Αθλητισμού, αποσπασμέ¬ 
νου στο Υπουργείο Τύπου και Μ.Μ.Ε. και τοποθετη¬ 
μένου στο Γραφείο Τύπου Σόφιας . 4 

Αδεια κατοχής Β’ θέσης στον Νικόλαο Καραμούζη . 5 


ΠΡΟΕΔΡΙΚΑ ΔΙΑΤΑΓΜΑΤΑ 


Ο) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΗΣ ΣΤΕΝΟΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 10821/30.8.1996 πράξη της συμβολαιο¬ 
γράφου Λήμνου Φωτεινής - Παρασκευής Κοπανέλλου, με 
την οποία ο Παναγιώτης Χρ. Στενός σύστησε κοινωφελές 
ίδρυμα με την επωνυμία «ΙΔΡΥΜΑ ΠΑΝΑΓΙΩΤΗΣ ΣΤΕ¬ 
ΝΟΣ» και με έδρα την Κοινότητα Ρουσσοπουλίου Λήμνου. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 24.2.1997 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1107147/1239/006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες Υπουργού 

1 Οικονομικών στους Υφυπουργούς Οικονομικών (ΦΕΚ 
922/Β’). 

Με πρόταση των Υπουργών Εθνικής Παιδείας και θρη¬ 
σκευμάτων και Υγείας και Πρόνοιας και του Υφυπουργού 

2 Οικονομικών αποφασίζουμε: 

Αρθρο Μόνο 

1. Εγκρίνουμε τη σύσταση του κοινωφελούς ιδρύματος 

3 με την επωνυμία «ΙΔΡΥΜΑ ΠΑΝΑΓΙΩΤΗΣ ΣΤΕΝΟΣ», η 
οποία έγινε από τον Παναγιώτη Χρήστου Στένο με την 
αριθ. 10821 /30.8.1996 πράξη της συμβολαιογράφου Λή¬ 
μνου Φωτεινής Παρασκευής Κοπανέλλου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Υγείας και Πρόνοιας και διέπεται από τις διατάξεις της 
παραπάνω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκ- 
δόθηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρησης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκηση και διαχείριση του κοινωφελούς ιδρύματος με 
την επωνυμία «ΙΔΡΥΜΑ ΠΑΝΑΓΙΩΤΗΣ ΣΤΕΝΟΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΠΑΝΑΓΙΩΤΗΣ ΣΤΕΝΟΣ», που συστήθηκε από τον Παναγι¬ 
ώτη Χρήστου Στενό με την αριθ. 10.821/30.8.1996 
πράξη της συμβολαιογράφου Λήμνου Φωτεινής Παρα¬ 
σκευής Κοπανέλλου αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και 

των διαταγμάτων που εκδόθηκαν ή θα εκδοθούν σε εκτέ- 
λεση του νόμου τούτου. 

2. Έδρα του ιδρύματος είναι η Κοινότητα Ρουσσοπου- 
λίου Λήμνου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Ο σκοπός του παρόντος ιδρύματος συνίσταται στην επι¬ 
βράβευση των αποφοίτων δημοτών της Κοινότητας Ρουσ- 
σοπουλίου εκάστοτε τρέχοντος εκπαιδευτικού έτους, από 
τα ΑΕΙ, τα ΤΕΙ και τα Ι.Ε.Κ. και αντίστοιχα ισότιμα εκπαι¬ 
δευτικά ιδρύματα του εξωτερικού. Η επιβράβευση παρέ¬ 
χεται με τη μορφή χρηματικής αρωγής, σκοπό έχουσα την 
κάλυψη των τρεχουσών χρηματικών αναγκών της αμέσου 
μετά την λήψη του πτυχίου περιόδου των αποφοίτων. 

Ο διαχωρισμός των εκπαιδευτικών Ιδρυμάτων σε κατη¬ 
γορίες εξυπηρετεί τον σκοπό του προσδιορισμού της κα¬ 
τανομής των εσόδων. 

Έτσι στην πρώτη κατηγορία υπάγονται τα ΑΕΙ και τα 
αντίστοιχα ισότιμα εκπαιδευτικά ιδρύματα του εξωτερι¬ 
κού. Στην δεύτερη κατηγορία υπάγονται τα ΤΕΙ καθώς και 
αντίστοιχα ισότιμα εκπαιδευτικά ιδρύματα του εξωτερι¬ 
κού. Στην τρίτη κατηγορία υπάγονται τα ΙΕΚ, καθώς και 
αντίστοιχα ισότιμα εκπαιδευτικά ιδρύματα του εξωτερι¬ 
κού. 

Οι ως άνω τρεις κατηγορίες εκπαιδευτικών ιδρυμάτων 
τελούν σε κυλιόμενη σχέση μεταξύ τους, όπου η κάθε 
επόμενη κατηγορία υποκαθιστά την εκλείπουσα προη- 
γουμένη. 

Η κατανομή των εσόδων του ιδρύματος γίνεται κατά την 
ακόλουθη αναλογία: Σε περίπτωση ύπαρξης αποφοίτων 
και των τριών κατηγοριών, 2/5 για την α κατηγορία, 2/5 
για την β’ κατηγορία και 1 /5 για την γ κατηγορία. Σε περί¬ 
πτωση έλλειψης αποφοίτων μιας κατηγορίας, τα έσοδα 
κατανέμονται κατά την ακόλουθη αναλογία: 3/5 για την 
εκάστοτε πρώτη και 2/5 για την δεύτερη. Σε περίπτωση 
δε ύπαρξης αποφοίτων μιας μόνο κατηγορίας η κατανομή 
των εσόδων ακολουθεί προηγούμενη αναλογία 3/5 έναντι 
2/5, όπου το τελευταίο ποσό θα ενσωματώνεται στην 
προς κεφαλαιοποίηση περιουσία του ιδρύματος. 

Εάν κατά το τρέχον εκπαιδευτικό έτος δεν προκύψει 
απόφοιτος οποιοσδήποτε από τις προαναφερόμενες κα¬ 
τηγορίες και αντ’ αυτού κατά την διάρκεια του ιδίου έτους 
προκύψει γάμος κατά τον οποίο ένας εκ των νυμφευμέ¬ 
νων εμφανίζει και πληροί τις προϋποθέσεις του δημότη 
και μονίμου κατοίκου Ρουσσοπουλίου, τα 5/5 των εσόδων 
του τρέχοντος έτους θα διατίθενται στους νεονύμφους. 

Εάν κατά το ίδιο έτος τελεστούν περισσότεροι γάμοι τα 
ετήσια έσοδα θα διανέμονται μεταξύ των ζευγαριών κατ 
ισομοιρία. 

Εάν κατά την διάρκεια του έτους δεν προκύψει καμμία 
από τις προαναφερόμενες περιπτώσεις τα ετήσια έσοδα 


θα ενσωματώνονται στην προς κεφαλαιοποίηση περιου¬ 
σία του ιδρύματος. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Το ποσόν των δέκα εκατομμυρίων (10.000.000) δρχ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους: 

α) Παναγιώτη Χρ. Στενό, ως Πρόεδρο 
β) Γεώργιο Χρήστου Στενό, ως Ταμία 
γ) Χρήστο Παναγιώτη Στενό, ως Γραμματέα 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939 με προτε¬ 
ραιότητα τους κατιόντες άρρενες του Παναγιώτη και Γε- 
ωργίου Στενού. 

3. Το Διοικητικό Συμβούλιο συνεδριάζει τακτικά κάθε 
έτος και εκτάκτως οπότε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

4. Το Διοικητικό Συμβούλιο βρίσκεται σε απαρτία όταν 
στη συνεδρίαση βρίσκονται όλα τα μέλη του. 

5. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία. 

6. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται! όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

7. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

' Αρμοδιότητας Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 

διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος Οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος {ΦΕΚ 552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλονται στα μέλη του 
Διοικητικού Συμβουλίου τρεις (3) τουλάχιστον μέρες πριν 
από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ' αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι' αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγεΐται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέλος του Διοικητικού 
Συμβουλίου. 


ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εκγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος, ο οποίος είναι ο Ταμίας του Διοικη¬ 
τικού Συμβουλίου. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή των απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει ο Πρόεδρος του Διοικητικού Συμβουλίου. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
ο Γραμματέας του Διοικητικού Συμβουλίου. 

Άρθρο 9 

Διαδικασία χορήγησης βραβείων 
και οικονομικών ενισχύσεων 

1. Το Διοικητικό Συμβούλιο του ιδρύματος καλεί με πρό¬ 
σκλησή του κάθε χρόνο, όλους τους ενδιαφερόμενους 
που πληρούν τις προϋποθέσεις που ορίζονται στο άρθρο 2 
του παρόντος οργανισμού, να υποβάλλουν σ’ αυτό μέσα 
σε τακτή προθεσμία σχετική αίτηση με τα απαραίτητα δι- 
καιολογητικά που αναφέρονται στην ανωτέρω πρό¬ 
σκληση. Αντίγραφο της πρόσκλησης αυτής πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται με αποδεικτικό, έξω από τα γραφεία του 
ιδρύματος και του Κοινοτικού Καταστήματος Ρουσσοπου- 
λίου. 

2. Το Διοικητικό Συμβούλιο μετά τη λήξη της παραπάνω 
προθεσμίας εξετάζει τις αιτήσεις και ανακηρύσσει, με αι¬ 
τιολογημένη απόφασή του, τους νέους που θα τους χορη¬ 
γηθεί χρηματικό βραβείο ή που θα ενισχυθούν οικονομικά 
λόγω γάμου. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στη 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α’). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 


βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Ρουσσοπουλίου Λήμνου. 

Στους Υπουργούς Εθνικής Παιδείας και θρησκευμάτων 
και Υγείας και Πρόνοιας και στον Υφυπουργό Οικονομικών 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 8 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ. ΓΕΙΤΟΝΑΣ 
-♦- 

ΥΠΟΥΡΠΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2057094/8756/0022 (2) 

Αποζημίωση υπαλλήλων Ο.Τ.Α. που τους έχουν ανατεθεί 
καθήκοντα γραμματέα συμβουλίων περιοχής. 

ΟΙ ΥΠΟΥΡΓΟΙ ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περ. δ της παρ. 2 του άρθρου 19 του 
Ν. 2344/95 «οργάνωση πολιτικής προστασίας και άλλες 
διατάξεις*. 

2. Τις διατάξεις της παρ. 6 του άρθρου 12 Ν. 2503/97 
«Διοίκηση οργάνωση στελέχωση της Περιφέρειας ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

3. Τις διατάξεις του Ν. 2470/1997 «Αναμόρφωση Μι¬ 
σθολογίου». 

4. Τις διατάξεις του άρθρου 65 παρ. 9 του Ν. 1416/ 
1984 «τροποποίηση και συμπλήρωση διατάξεων της δη¬ 
μοτικής και κοινοτικής νομοθεσίας για την ενίσχυση της 

αποκέντρωσης και την ενδυνάμωση της τοπικής αυτοδιοί¬ 
κησης» (Α718). 

5. Τις διατάξεις του άρθρου μόνου παρ. 1 εδ. θ’ του Π.Δ. 
492/1984 «περιορισμός αρμοδιοτήτων κατά την έκδοση 
διοικητικών πράξεων σε αντικείμενο αρμοδιότητας 
Υπουργείου Προεδρίας της Κυβέρνησης και λοιπών 
Υπουργείων» (Α/175). 

6. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών, 
σε Υπουργείο Εσωτερικών, Δημόσιας Διοίκησης και Απο¬ 
κέντρωσης και καθορισμός των αρμοδιοτήτων του» 
(Α’201/1995). 

7. Τις διατάξεις του άρθρου 29Α του Ν. 1558/1985 (Α7 
137), όπως συμπληρώθηκαν με τις όμοιες του άρθρου 27 
του Ν. 2081/1992 (Α7154). 

8. Το γεγονός ότι από τις διατάξεις τη απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αλλά δαπάνη επιμεριζόμενη σε βάρος των 
προϋπολογισμών των συμβουλίων περιοχής της χώρας, οι¬ 
κονομικού έτους 1997 στους οποίους έχει προβλεφθεί 
σχετική πίστωση ανερχόμενη ετησίως στις 29.520.000 
δρχ. ήτοι 492 Συμ. Περιοχής χ 60.000 δρχ. μηνιαίος. 

9. Την αριθ. ΔΙΔΚ/Φ44.1/21566/10.10.1996 (ΦΕΚ 
932/Β710.10.1996) απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

10. Την αριθ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών», 
αποφασίζουμε: 

Εγκρίνουμε την αποζημίωση των υπαλλήλων Ο.Τ.Α. που 
τους έχουν ανατεθεί καθήκοντα γραμματέα συμβουλίων 
περιοχής στο ποσό των εξήντα χιλιάδων (60.000) δρχ. μη- 
νιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 1997 

01 ΥΦΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΚΩΝ 

ΔΗΜ. Δ/ΣΗΣ & ΑΠΟΚΕΝΤΡΩΣΗΣ Ν. ΧΡΙΓΤΟΔΟΥΛΑΚΗΣ 

Λ. ΠΑΠΑΔΗΜΑΣ 

-♦- 

Αριθ. 2057129/8782/0022 (3) 

Καθορισμός αποζημίωσης του Προέδρου, των μελών, του 

εισηγητή και γραμματέα Διοικητικού Συμβουλίου Ορ¬ 
γανισμού Αποχετεύσεως Περιοχής Θεσσαλονίκης 

(Ο.Α.Θ.) Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 19 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοίκη¬ 


σης και άλλες συναφείς διατάξεις» (ΦΕΚ 40/Α/1997). 

2. Τηναριθμ. 2022002/2747/0022/2.4.1997 εγκύκλιο 
του Γενικού Λογιστηρίου του Κράτους. 

3. Τις διατάξεις του άρθρ. 27 του Ν. 2081/1992 (ΦΕΚ 
154/Α/1992). 

4. Τις διατάξεις των Π.Δ. 358/1986 «Καθορισμός αρμο¬ 
διοτήτων Υπουργείου Βόρειας Ελλάδας» (ΦΕΚ 158/Α/ 
1986) και 92/1987 «Οργανισμός Υπουργείου Βόρειας Ελ¬ 
λάδας» (ΦΕΚ 151/Α/1987), καθώς και τη με αρ. Υ.704/ 
19.8.1988 απόφαση του Πρωθυπουργού «Μετονομασία 
του Υπουργείου Βόρειας Ελλάδας σε Υπουργείο Μακεδο¬ 
νίας - Θράκης» (ΦΕΚ 575/Β/1988). 

5. Την αρ. πρωτ. 1107147/1239/006Α/4.10.1996 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες του 
Υπουργού Οικονομικών στους Υφυπουργούς Οικονομι¬ 
κών (ΦΕΚ 922/Β/1996). 

6. Τη με αρ. 134/1997 απόφαση του Διοικητικού Συμ¬ 
βουλίου του Οργανισμού Αποχετεύσεως Θεσσαλονίκης. 

7. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Ο.Α.Θ. ύψους 
1.200.000 περίπου δρχ. για το 1997 και 2.000.000 δραχ. 
για κάθε ένα από τα επόμενα έτη, η οποία βαρύνει τον 
ΚΑΕ 0264 όπου υπάρχει σχετική πίστωση, αποφασί¬ 
ζουμε: 

Καθορίζουμε την αποζημίωση του Προέδρου, των με¬ 
λών, του εισηγητή και του γραμματέα του Διοικητικού Συμ¬ 
βουλίου του Οργανισμού Αποχετεύσεως Περιοχής Θεσ¬ 
σαλονίκης Α.Ε. στο ποσό των έξι χιλιάδων (6.000) δρχ. 
κατά συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 19 Αυγούστου 1997 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΝΙΚ. ΧΡΙΓΤΟΔΟΥΛΑΚΗΣ ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 2052055/8186/0022 (4) 

Καθορισμός επιδόματος αλλοδαπής μόνιμου υπαλλήλου 
του Κλάδου ΠΕΙ του Ολυμπιακού Αθλητικού Κέντρου 
Αθηνών «Σπύρος Λούης» που εποπτεύεται από την 
Γεν. Γραμματεία Αθλητισμού, αποσπασμένου στο 
Υπουργείο Τύπου και Μ.Μ.Ε. και τοποθετημένου στο 
Γραφείο Τύπου Σόφιας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 506/76, 
όπως αντικαταστάθηκε από το άρθρο 21 παρ. 3 του Ν. 
1586/86 «περί ρυθμίσεως θεμάτων τινών της Γενικής 
Γραμματείας Τύπου και Πληροφοριών του Υπουργείου 
Προεδρίας Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης (ΦΕΚ Α’ 112) όπως 
τροποποιήθηκε με το Π.Δ. 171/6.7.94 «Τροποποίηση Ορ¬ 
γανισμού της Γενικής Γραμματείας Τύπου και Πληροφο¬ 
ριών» (ΦΕΚ 108). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», που προστέθηκε με 
την διάταξη του άρθρου 27 του Ν. 2081/92. 

4. Τη διάταξη του άρθρου 40 του Ν. 849/78. 

5. Την απόφαση αριθμ. 21793/Ζ/5521/10.10.94 σύμ¬ 
φωνα με την οποία τοποθετήθηκε στο Γ.Τ. Σόφιας, ο μόνι¬ 
μος υπάλληλος του Κλάδου ΠΕΙ του Ολυμπιακού Αθλητι¬ 
κού Κέντρου «Σπύρος Λούης» που εποπτεύεται από την 
Γενική Γραμματεία Αθλητισμού, αποσπασμένου στο 
Υπουργείο Τύπου και Μ.Μ.Ε. «προς κάλυψη υπηρεσιακών 
αναγκών, Αθανάσιος Κυρούσης». 

6. Την απόφαση αριθμ. 2083661/8469/0022/17.1.95 
(Υπ. Οικονομ.) με την οποία έγινε ο καθορισμός του επι¬ 
δόματος αλλοδαπής του ανωτέρω υπαλλήλου. 

7. Το Π.Δ. 181/94 «Συγκρότηση της Γενικής Γραμμα¬ 
τείας ΤιΛιου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός αρμοδιοτή¬ 
των του» (ΦΕΚ 116/Α'). 

8. Την απόφαση αριθμ. 2025067/3242/11.4.97 καθο¬ 
ρισμός επιδόματος αλλοδαπής από 1.1.97 (ΦΕΚ 330/ 
21.4.97). 

9. Την 11071 47/1239/006Α/4.10.96 απόφαση 
«Ανάθεση αρμοδιοτήτων του Πρωθυπουργού και του 
Υπουργού Οικονομικών στους Υφυπουργούς Οικονομι¬ 
κών». 

10. Το γεγονός ότι από την παρούσα απόφαση η δαπάνη 
της οποίας ανέρχεται σε 13.612.500 δρχ., δεν επιβαρύ¬ 
νεται η πίστωση στον Κ.Α. 0232 φορέας 47/110 του 
Προϋπολογισμού του Υπουργείου Τύπου και Μ.Μ.Ε. 
έτους 1997 πέραν των αρχικών προβλέψεων γιατί ο εν 
λόγω υπάλληλος υπηρετεί στο Γραφείο Τύπου Σόφιας 
από 24.11.94, αποφασίζουμε: 

Καθορίζουμε το επίδομα αλλοδαπής του Αθανάσιου 
Κυρούση, μόνιμου υπαλλήλου του Κλάδου ΠΕΙ του Ολυ¬ 
μπιακού Αθλητικού Κέντρου «Σπύρος Λούης» που επο¬ 
πτεύεται από τη Γ ενική Γραμματεία Αθλητισμού αποσπα¬ 
σμένου στο Υπουργείο Τύπου και Μ.Μ.Ε. (της πρώην Γε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας Κυβερνήσεως) που υπηρετεί στο Γρα¬ 
φείο Τύπου Σόφιας στο ποσό των $4.125, που αντιστοιχεί 
στο 75% του δικαιούμενου επιδόματος του Πρέσβυ στην 
χώρα αυτή από 1.1.97. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΤΥΠΟΥ ΚΑΙ ΜΕΣΩΝ 

ΜΑΖΙΚΗΣ ΕΝΗΜΕΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΗΣ ΡΕΠΠΑΣ 

-♦- 

Αριθ. Φ. 124/49/Β2.4587 (5) 

Άδεια κατοχής Β' θέσης στον Νικόλαο Καραμούζη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 (ΦΕΚ 157/29.11.83 τ.Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α') 

4. Τα αριθ. 14874/632/6/87,11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 972801/22.7.97 έγγραφο του Παν. Πει¬ 
ραιώς. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'). 

8. Την αριθμ. ΣΤ5/36/6.11.96 (ΦΕΚ 1015 τ.Β') από¬ 
φαση του Υπουργού Εθνικής Παιδείας και θρησκευμάτων 
εκχώρησης δικαιώματος υπογραφής «Με εντολή Υπουρ¬ 
γού» στον Γενικό Γραμματέα του ΥΠΕΠΘ. 

9. Άρθρο 4 του Ν. 2198/94 

10. Άρθρο 32 παρ. 18 του Ν. 2190/94, αποφασί¬ 
ζουμε: 

Παρέχουμε την άδεια στον Νικόλαο Καραμούζη ανα¬ 
πληρωτή καθηγητή του τμήματος Χρηματοοικονομικής 
και Τραπεζικής Διοικητικής του Παν/μίου Πειραιώς προ- 
κειμένου να κατέχει και θέση - Υποδιοικητού της Εθνικής 
Τράπεζας Ελλάδας. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 1997 

Με εντολή Υπουργού 
Ο Γ ενικός Γ ραμματέας 
ΑΓΓΕΛΟΣ ΖΗΣΙΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕίΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031 >423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

-Από 16 σελίδες και άνωπροσαύξηση 100 δρχ. ανά δσέλιδο ή μέρους αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 » 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 » 

Παράρτημα (Πίνακες επιτυχόντων διαγωνισμών) 

5.000 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

150 » 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 


**Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























